Title: РЕПУБЛИКА БЪЛГАРИЯ
Author: Administrator
Company: VSS

П Р О Т О К О Л   № 3
от заседанието на Комисия ”Съдебна администрация” 
на Съдийската колегия на Висшия съдебен съвет,
проведено на 25.01.2017 г.

Днес, 25.01.2017 г. /сряда/ от 09.15 часа се проведе заседание на Комисия “Съдебна администрация” на Съдийската колегия на Висшия съдебен съвет, в състав: 

ПРЕДСЕДАТЕЛ:  Каролина Неделчева

ЧЛЕНОВЕ:	Димитър Узунов
			Соня Найденова
Галя Георгиева
Галина Карагьозова

На заседанието присъстваха експертните сътрудници на комисията: Елеонора Савова – н-к отдел „Съдебни кадри”, Красимира Василева – н-к отдел „ЮОДКВСС” и Светла Кирилова – старши експерт в отдел”Съдебни кадри”

Д Н Е В Е Н   Р Е Д:

I. Уведомления от председатели на съдилища за извършени трансформации и преназначавания, съобразно изискванияна на новия Класификатор на длъжностите в администрацията на съдилищата.

1. ОТНОСНО: Уведомление от председателя на Административен съд София-град за извършени трансформации на длъжности, съобразно изискванията на новия Класификатор на длъжностите в администрацията на съдилищата и Правилата към него.

КОМИСИЯ „СЪДЕБНА АДМИНИСТРАЦИЯ”
Р Е Ш И:

1.1. По отношение извършването на трансформация на длъжността „старши специалист-канцелария” в длъжност „технически изпълнител”  да се съобрази с разпоредбата на чл. 17, ал. 7 от Правилата за прилагане на Класификатора на длъжностите в администрацията на съдилищата.
1.2. По отношение извършването на трансформация на длъжност „главен счетоводител” в длъжност „началник отдел, той и главен счетоводител”, следва да  се приложи, ако е налице основанието по чл. 12, ал. 4 във вр. с ал. 3 - „Отдел/сектор/ в администрацията на съдилищата се създава при не по-малко от 4 щатни бройки в него.”
1.3. По отношение извършването на трансформация на длъжност „административен секретар” в длъжност „началник административна служба, той и административен секретар” следва да бъде съобразено с разпоредбата на чл.13, ал. 2 – „Началник административна служба” може да има при численост на служителите над 15 щатни бройки в съответната служба”.
1.4. Изпраща решението на председателя на Административен съд София-град, по компетентност.

2. ОТНОСНО: Уведомление от председателя на Районен съд гр. Горна Оряховица за извършена трансформация на длъжност за съдебен служител, съобразно изискванията на новия Класификатор на длъжностите в администрацията на съдилищата и Правилата към него.

КОМИСИЯ „СЪДЕБНА АДМИНИСТРАЦИЯ”
Р Е Ш И:

2.1. Приема за сведение уведомлението от председателя на Районен съд гр. Горна Оряховица за извършена трансформация на длъжност за съдебен служител, съобразно изискванията на новия Класификатор на длъжностите в администрацията на съдилищата и Правилата към него, и изпраща на отдел „Съдебни кадри” за отразяване.

II. Искания от председателите на съдилища за даване на съгласие за извършване на трансформации на длъжности и преназначаване, съобразно изискванияна на новия Класификатор на длъжностите в администрацията на съдилищата.

3. ОТНОСНО: Искане от и.ф. председател на Районен съд гр. Велинград за даване на съгласие за трансформиране на 1 /една/ заета щ.бр. за длъжност „главен специалист-административна дейност” в длъжност „административен секретар” и преназначаване на съдебен служител, на основание чл. 343, ал. 2 от ЗСВ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

3.1. УКАЗВА на и.ф. председател на Районен съд гр. Велинград, че трансформацията на 1 /една/ заета щ.бр. за длъжност „главен специалист-административна дейност” в длъжност „административен секретар” е възможна, когато настъпят юридическите факти, обосноваващи преназначаването и съобразно изискванията на чл. 9, ал. 2 от Правилника за администрацията в съдилищата, както и на изискванията за образование и др., предвидени в Класификатора на длъжностите в администрацията на съдилищата.
3.2. Изпраща решението на и.ф. председател на РС-Велинград, по компетентност.

4. ОТНОСНО: Становище от председателя на Районен съд гр. Благоевград във връзка с искане за трансформиране на длъжност „административен секретар” в длъжност „началник служба-административна, човешки ресурси, информация, статистика, той и служител по СИ”. /отложена точка от 22.06.2016 г./

КОМИСИЯ „СЪДЕБНА АДМИНИСТРАЦИЯ”
Р Е Ш И:

4.1. Във връзка с изпратени писма № 199/25.05.2016 г. и № 138/13.04.2016 г. УКАЗВА на председателя на Районен съд гр. Благоевград да конкретизира искането си, съобразно изискванията на новия Класификатор на длъжностите в администрацията на съдилищата.

III. Уведомления от председатели на съдилища за извършени назначавания и преназначавания на съдебни служители.

5. ОТНОСНО: Уведомление от председателя на Специализиран наказателен съд за назначен съдебен служител на длъжност „съдебен секретар”, на основание чл. 68, ал. 1, т. 3 от КТ, считано от 17.01.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

5.1. Приема за сведение уведомлението от председателя на Специализиран наказателен съд за назначен съдебен служител на длъжност „съдебен секретар”, на основание чл. 68, ал. 1, т. 3 от КТ, считано от 17.01.2017 г., и изпраща на отдел „Съдебни кадри” за отразяване.

6. ОТНОСНО: Уведомление от председателя на Софийски апелативен съд за назначен съдебен служител на длъжност „съдебен деловодител”, на основание чл. 343, ал. 2 от ЗСВ, считано от 16.01.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

6.1. Приема за сведение уведомлението от председателя на Софийски апелативен съд за назначен съдебен служител на длъжност „съдебен деловодител”, на основание чл. 343, ал. 2 от ЗСВ, считано от 16.01.2017 г., и изпраща на отдел „Съдебни кадри” за отразяване.

7. ОТНОСНО: Уведомление от председателя на Върховен административен съд за назначаване на съдебни служители на длъжности: „съдебен секретар”, на основание чл. 343, ал. 2 от ЗСВ и „куриер”, считано от 01.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

7.1. Приема за сведение уведомлението от председателя на Върховен административен съд за назначаване на съдебни служители на длъжности: „съдебен секретар”, на основание чл. 343, ал. 2 от ЗСВ и „куриер”, считано от 01.02.2017 г., и изпраща на отдел „Съдебни кадри” за отразяване.

IV. Уведомления от председатели на съдилища за прекратяване на трудовото правоотношение и преназначаване на съдебни служители, съобразно новия Класификатор на длъжностите в администрацията на съдилищата.

8. ОТНОСНО: Уведомление от председателя на Софийски градски съд за прекратено трудово правоотношение със съдебни служители и преназначени съдебни служители, считано от 03.01.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

8.1. Приема за сведение уведомлението от председателя на Софийски градски съд за прекратено трудово правоотношение със съдебни служители и преназначени съдебни служители, считано от 03.01.2017 г., и изпраща на отдел „Съдебни кадри” за отразяване.

V. Разни

	9. ОТНОСНО: Писмо от председателя на Върховен административен съд във връзка с решение на Съдийската колегия на ВСС по протокол № 29/20.12.2016 г., т. 45 относно извършване на анализ на необходимостта от изменение на Правилника за администрацията в съдилищата.

КОМИСИЯ „СЪДЕБНА АДМИНИСТРАЦИЯ”
Р Е Ш И:

9.1. ОТЛАГА произнасянето до получавате на отговор от председателя на Върховен административен съд във връзка с решение на КСА от 11.01.2017 г. , т. 27.

	10. ОТНОСНО: Искане от председателя на Апелативен съд гр. Бургас за увеличаване щатната численост на съда със 7 /седем/ щ.бр. за съдебни служители. /отложена точка от 18.01.2017 г./
	- Допълнение към искането от председателя на Апелативен съд гр. Бургас увеличаване щатната численост на съда със 7 /седем/ щ.бр. за съдебни служители.
- Писмо от председателя на Окръжен съд гр. Бургас във връзка с решение на КСА по протокол № 2/18.01.2017 г., т. 23.3.
- Решения на комисия „Управление на собствеността” от 18.01.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

10.1. ОТЛАГА внасянето за разглеждане в Съдийската колегия на ВСС. Комисия „Съдебна администрация” ще се съобрази с решенията на Пленума на ВСС при евентуално преразглеждане на решение по протокол № 39/27.10.2016 г.
	10.2. При действието на решение на Пленума на ВСС по протокол № 39/27.10.2016 г., КСА предлага на Съдийската колегия на Висшия съдебен съвет да намали щатната численост на Окръжен съд гр. Бургас с 1 /една/ щ.бр. за длъжност „управител-сгради” и 1 /една/ щ.бр. за „работник, поддръжка сгради, огняр”.
	10.3. При действието на решение на Пленума на ВСС по протокол № 39/27.10.2016 г., КСА Предлага на Съдийската колегия на Висшия съдебен съвет да увеличи щатната численост на Апелативен съд гр. Бургас с 1 /една/ щ.бр. за длъжност „управител-сгради” и 1 /една/ щ.бр. за „работник, поддръжка сгради, огняр”.
МОТИВИ: Необходимост, с оглед обезпечаване нуждите на АС-Бургас във връзка с дългосрочното и ефективно стопанисване на Съдебната палата, цялостната поддръжка на сградния фонд и надежден текущ контрол.
	10.4. Предлага на председателя на Апелативен съд гр. Бургас да преназначи съдебните служители от ОС-Бургас в АС-Бургас, на основание чл. 343, ал. 2 от ЗСВ.
10.5. ОСТАВЯ БЕЗ УВАЖЕНИЕ искането в останалата част, тъй като посочените дейности не са увеличени като обем след промяна функцията по управление на съдебното имущество. По щата на АС-Бургас има длъжности: главен счетоводител, ръководител сектор, домакин, специалист-финансова дейност, той и касиер, съдебен статистик, системен администратор, връзки с обществеността, шофьор, чистач.
10.6. ОСТАВЯ БЕЗ УВАЖЕНИЕ искането за увеличаване щатната численост на Апелативен съд гр. Бургас с длъжност „чистач”, поради обстоятелството, че всеки орган на съдебната власт в сградата на Съдебната палата има определена територия, която се почиства от съдебен служител на длъжност „чистач”, определен по щата на съответния съдебен орган. 
10.7. Във връзка с увеличената площ за стопанисване с подземен паркинг, предлага на всички административни ръководители на органи на съдебната власт и ползватели в Съдебната палата в Бургас да съставят график за неговото поддържане, както и е възможно дейността да бъде аутсорсвана.

	11. ОТНОСНО: Проект на щатно разписание, съобразно новия Класификатор на длъжностите в администрацията на съдилищата. /отложена точка от 18.01.2017 г./

КОМИСИЯ „СЪДЕБНА АДМИНИСТРАЦИЯ”
Р Е Ш И:

11.1. ПРИЕМА проект на щатно разписание, съобразно новия Класификатор на длъжностите в администрацията на съдилищата.
11.2. Точката да се докладва отново за обсъждане заедно с доклада на Елеонора Савова във връзка с обобщаването на данните от електронните справки за длъжностите в администрацията на съдилищата и за тяхната структурата за 2016 г., изискани в изпълнение решение на Комисия „Съдебна администрация” по протокол № 36/30.11.2016 г., изпратени с писмо изх.№ ВСС – 548/08.12.2016 г. 

12. ОТНОСНО: Решение на Съдийската колегия на ВСС по протокол № 29/20.12.2016 г., д.т. 52 относно писма от председатели на районни съдилища в страната и писмо от съдии, ДСИ и съдебни служители от СРС, за запознаване и анализ. /отложена точка от 11.01.2017 г./

КОМИСИЯ „СЪДЕБНА АДМИНИСТРАЦИЯ”
Р Е Ш И:

	12.1. Предлага изменение на бланката образец на Приложение № 3 от обобщената статистическа Таблица за дейността на съдилищата, като се добави колона с данни за натовареност по брой постъпили дела за отчетния период.
	12.2. Изпраща решението на КСКНСС, за сведение.
12.3. След постъпване на изисканата информация за длъжностите по съдилища, изискана с решение на КСА по протокол № 36/30.11.2016 г., да се извърши анализ за броя на съдебните служители в съответните съдилища по групи и според натовареността за 2016 г.

VI. Допълнителни точки

13. ОТНОСНО: Решение на Комисия по правни и институционални въпроси по протокол № 3/23.01.2017 г. за провеждане на съвместно заседание.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	13.1. Във връзка с предложението на КПИВ за провеждане на съвместно заседание на 30.01.2017 г. от 15.00 ч. да се покани и председателя на Върховния административен съд.

ПРЕДСЕДАТЕЛ 
НА КОМИСИЯТА:      /п/
	     	   КАРОЛИНА НЕДЕЛЧЕВА